little zoo cafe'

ที่ตั้ง : เมืองทองธานี โครงการสุโขทัยอเวนิว

สไตล์ร้าน :  คาเฟ่ท์เล็กๆ ด้านล่างมีโต๊ะสำหรับ 2 คน 4 - 5 โต๊ะ ด้านบนสำหรบกรุ๊ปใหญ่หน่อย ตัวร้านจะมีกลิ่นเฉพาะ คนไม่เลี้ยงสัตว์อาจไม่ชอบกลิ่นนี้ แต่แน่นอนว่าคนที่มาคงต้องเป็นคนชอบสัตว์อยู่แล้วนะครับ

ไปถึงสั่งเมนูแล้วก็รอคิวเล่นกับจิ้งจอกได้ครับ พอถึงคิวในห้องจะมีจิ้งจอกกับเมียแคท เราจะได้อุ้มจิ้งจอกคนละนิดหน่อย ตัวมันนุ่มดี นุ่มไปมาก ไม่เหมือนหมาบ้านเราเลย ส่วนเมียแคทซนมากจริงๆแทะโน่นนี่อยู่ตลอด 

ชั้นบนจะเป็นที่อยู่ของแมวหูยาวคาราคัล แต่ไม่ได้เข้าไปเยี่ยมชม เห็นว่าวันนั้นแมวยักษ์อารมณ์ไม่ค่อยดี เลยได้แต่ถ่ายรูปด้านนอก

อาหารของทางร้านเค้าก็มีด้วยเป็นพวกอาหารฝรั่งง่ายๆ แต่วันที่ไปกินข้าวกันมาแล้วเลยไม่ได้ลองกิน

เครื่องดื่ม : 

- Tea pot แบบร้อน 110 บาท จำไม่ได้ว่ามีเก็บ vat + ser ไหม เลือกกลิ่นวนิลาหอมดี ว่าจะซื้อมาชงกินเองที่บ้านบ้าง

- Caramel Macchiato แบบเย็น 135 บาท หวานพอประมาณ ไม่จัดมาก กาแฟไม่เข้มจนเกินไป เหมาะสำหรับคนกินกาแฟนมดีครับ

ขนม :  

- Caramel Cookie 165 บาท คาราเมลราดอะไรก็อร่อย ถ้วยนี้เป็นไอศครีมวนิลา ราดคาราเมลซอส ใส่บราวนี่ด้วยนิดหน่อย อร่อยดี เหมาะกับการกินฆ่าเวลารอเล่นกับเหล่าสัตว์ตัวน่อย
